Kalnapilis

Kalnapilis – Lietuvos alaus darykla, veikianti Panevėžyje nuo 1902 m., seniausia miesto įmonė.Alaus darykla „Kalnapilis” 1902-1940 metais, Aukštaitijos internetinė naujienų agentūra, 2017-01-02. Nuoroda tikrinta 2020-12-08. Nuo 2003 m. „Kalnapilis“, prie jo prijungus alaus daryklą „Vilniaus tauras“, tęsia veiklą kaip AB „Kalnapilio-Tauro grupė“. Kartu su kitomis didžiausiomis šalies alaus daryklomis priklauso Lietuvos aludarių gildijai.Nariai ir taryba, Lietuvos aludarių gildija. Nuoroda tikrinta 2020-12-08. Bendrovėje verdamas įvairaus stiprumo alus. Daugiausia produkcijos realizuojama Lietuvoje, dalis – eksportuojama (7,5 % 2017 m.).„Kalnapilio-Tauro grupės“ eksportas augo 80% , Eksporto vartai, 2018-04-24. Nuoroda tikrinta 2020-12-08.

 Istorija 
1902 m. Albertas Foigtas, vokiečių kilmės dvarininkas, to krašto vokiečių bendruomenės atstovas, Panevėžyje įkūrė alaus daryklą ir pavadino ją „Bergschlosschen“ (išvertus iš vokiečių k. – Pilaitė ant kalvos). Pirmaisiais metais bravoras išvirė apie 3 tūkst. kibirų alaus. 1918 m. pavadinimas „Bergschlosschen“ pakeistas lietuvišku „Kalnapilis“. Tarpukaryje darykla veikė kaip akcinė bendrovė. 1940 m. „Kalnapilį“ nacionalizavo tarybų valdžia.

1970 m. Panevėžyje pastatyta nauja salyklo gamykla. 1973 m. prie „Kalnapilio“ buvo prijungtas „Biržų alus“ – viena seniausių istorinių alaus daryklų šalyje. Vėliau šio bendrovių junginio pavadinimas ir statusas kelis kartus keitėsi.

1991 m. bendrovė įstojo į Lietuvos aludarių asociaciją, įkurtą tais pačiais metais. 1992 m. įmonė privatizuota. 1994 m. „Kalnapilio“ kontrolę perėmė danų holdingas „Baltic Beverages Holding“ (BBH). 1995 m. pradėta įmonės modernizacija ir iki 2001 m. įdiegta kokybės sistema pagal ISO 9001 reikalavimus.„Kalnapilis“ įdiegė kokybės sistemą pagal ISO 9001 reikalavimus, DELFI Verslas, 2001-11-06. Nuoroda tikrinta 2020-12-08. 1996 m. „Kalnapilio“ padalinys Biržuose reorganizuotas į savarankišką alaus daryklą, kuriai sugrąžintas istorinis pavadinimas „Biržų alus“.Biržų alus , Straipsniai.lt, 2004-06-26. Nuoroda tikrinta 2020-12-08. 2001 m. „Baltic Beverages Holding“ pardavė „Kalnapilio“ akcijas Danijos bendrovei „Royal Unibrew“. 2003 m. „Kalnapilis“ ir alaus darykla „Vilniaus tauras“ (taip pat priklausanti „Royal Unibrew“) sujungtos į vieną įmonę. Ji pavadinta „Kalnapilio-Tauro grupė“. 2007 m. „Kalnapilis“ pristatė naują alaus rūšį „3 salyklai“. 2007 m. „Kalnapilis“ tapo didžiuoju krepšinio klubo „Žalgiris“ remėju, bet jau 2008 m., sumažinęs paramą, neteko šio vardo.„Kalnapilis“ ir „Žalgiris“ pasirašė bendradarbiavimo sutartį, Basketnews.lt, 2007-09-20. Nuoroda tikrinta 2020-12-08.„Žalgirio“ bendraturčius spaudė spauda, Vakarų ekspresas, 2009-04-22. Nuoroda tikrinta 2020-12-08.

 Alaus rūšys 
2020 m. duomenys:Alus , Kalnapilis. Nuoroda tikrinta 2020-12-08.
 „Grand Select“ (Dortmunder Export)
 „Original“ (Helles)
 „Pilsner“ (Pilsner)
 „7.30“ (Bock)
 „Dvaro“
 „Lite“ (Alaus kokteilis)
 Šviesusis nealkoholinis

 Išnašos 

Kategorija:Lietuvos alaus daryklos
Kategorija:Panevėžio įmonės